CELEX: 32006R0250
Language: lt
Date: 2006-02-13 00:00:00
Title: 2006 m. vasario 13 d.  Komisijos reglamentas (EB) Nr. 250/2006, iš dalies keičiantis Tarybos reglamentą (EB) Nr. 560/2005, nustatantį tam tikras konkrečias ribojančias priemones, taikytinas tam tikriems asmenims ir subjektams atsižvelgiant į padėtį Dramblio Kaulo Krante

14.2.2006   
            
            
               LT
            
            
               Europos Sąjungos oficialusis leidinys
            
            
               L 42/24
            
         
      KOMISIJOS REGLAMENTAS (EB) Nr. 250/2006
   2006 m. vasario 13 d.
   iš dalies keičiantis Tarybos reglamentą (EB) Nr. 560/2005, nustatantį tam tikras konkrečias ribojančias priemones, taikytinas tam tikriems asmenims ir subjektams atsižvelgiant į padėtį Dramblio Kaulo Krante
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2005 m. balandžio 12 d. Tarybos reglamentą (EB) Nr. 560/2005, nustatantį tam tikras konkrečias ribojančias priemones, taikytinas tam tikriems asmenims ir subjektams atsižvelgiant į padėtį Dramblio Kaulo Krante (1), ypač į jo 11 straipsnio a dalį,
   kadangi:
   
               (1)
            
            
               Reglamento (EB) Nr. 560/2005 I priede yra išvardyti fiziniai ir juridiniai asmenys bei subjektai, kurių lėšos ir ekonominiai ištekliai pagal tą reglamentą yra įšaldomi.
            
         
               (2)
            
            
               2006 m. vasario 7 d. Jungtinių Tautų Saugumo Tarybos sankcijų komitetas priėmė sprendimą dėl pirmojo trijų fizinių asmenų, kuriems turėtų būti taikomas fondų ir ekonominių išteklių įšaldymas, sąrašo. Todėl I priedas turėtų būt atitinkamai iš dalies pakeistas.
            
         
               (3)
            
            
               Siekiant užtikrinti, kad šiame reglamente numatytos priemonės būtų veiksmingos, šis reglamentas turi įsigalioti nedelsiant,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 560/2005 I priedas iš dalies keičiamas taip, kaip nurodyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. vasario 13 d.
      
         
            Komisijos vardu
         
         Eneko LANDÁBURU
         
         
            Ryšių su užsieniu generalinis direktorius
         
      
   
   
      (1)  OL L 95, 2005 4 14, p. 1.
   
      PRIEDAS
      Reglamento (EB) Nr. 560/2005 I priedas iš dalies keičiamas taip:
      Įrašomi šie fiziniai asmenys:
      
                  (a)
               
               
                  Charles Blé Goudé. Gimimo data: 1972 1 1. Pilietybė: Dramblio Kaulo Krantas. Paso Nr.: PD. AE/088 DH 12.
               
            
                  (b)
               
               
                  Eugène Ngoran Kouadio Djué. Gimimo data: 1969 12 20 arba 1966 1 1. Pilietybė: Dramblio Kaulo Krantas.
               
            
                  (c)
               
               
                  Martin Kouakou Fofie. Gimimo data: 1968 1 1. Pilietybė: Dramblio Kaulo Krantas.